# ACORD CADRU DE COLABORARE

Nr. FREE ………/

ÎNCHEIAT ÎNTRE:

**Fondul Român pentru Eficienţa Energiei** („FREE”), având codul fiscal 14411251, cu sediul în Bucureşti, str. Johann Strauss nr.2A, et.6, sector 2, telefon 021.233.88.01, având contul bancar….……….……, deschis la….……….……, reprezentat de către Adrian GHIȚĂ, având funcția de Director Executiv, denumit în continuare “**Fondul**”,

şi

…………………………………………, având numărul de înregistrare la Registrul Comerţului/actul de identitate

….……….……., codul unic de înregistrare/CIF……………………………., cu sediul în localitatea

…………………………., str. ……………….., nr. …, ap. …, sector/judeţ ……….…, telefon

…………………………., având contul bancar ………………………….., deschis la banca ,

reprezentată de către , având funcția de ..........................................., denumit în continuare „**Promotor**”.

PREAMBUL

Având în vedere că Fondul doreşte colaborarea cu Promotorul pentru identificarea unor proiecte de eficienţă energetică în vederea finanţării de către Fond şi care să fie iniţiate şi propuse de către Promotor,

şi

Având în vedere Scrisoarea de intenţie transmisă de Promotor Fondului în data de.......... și înregistrată cu nr. FREE ..........,

PĂRŢILE CONTRACTANTE au convenit după cum urmează:

Promotorul înţelege că este dreptul exclusiv şi necondiţionat al Fondului să decidă dacă un Contract de prestări servicii va fi încheiat pe baza prezentului Acord cadru de colaborare.

Promotorul are obligaţia de a-şi însuşi obiectivele şi principiile de finanţare ale Fondului, precum şi de a respecta Procedura de intermediere anexată la prezenta.

Promotorul promovează obiectivele şi principiile de finanţare ale Fondului către potenţiali viitori Clienţi. Informaţiile prezentate Clienţilor de către Promotor se vor referi în mod obligatoriu şi se vor limita strict la informaţiile publicate şi/sau puse la dispoziţia Promotorului de către Fond și nu vor fi dezvăluite către alți terți. Înainte de a prezenta orice astfel de informații unui potențial Client, Promotorul îl va informa pe acesta cu privire la existența prezentului Acord cadru de colaborare încheiat cu Fondul.

Promotorul confirmă că a luat cunoştinţă de prevederile termenilor şi condiţiilor din Contractul de prestări servicii şi este de acord necondiţionat cu aceşti termeni şi condiţii.

În cazul încheierii unui Contract de prestări servicii în calitate de Prestator, pe durata acestuia și în orice caz până la încetarea contractului de finanțare încheiat între Fond și beneficiarul respectiv, Promotorul şi orice entităţi afiliate acestuia nu va furniza către terţe persoane orice fel de informaţii, documente şi/sau materiale de care a luat cunoștință în contextul relației de afaceri cu Fondul. De asemenea, Promotorul se obligă să nu realizeze, direct sau indirect, studii de fezabilitate pentru orice activitate care rezultă din/sau are legătură cu Serviciile prevăzute în Contractul de prestări servicii, în special, dar fără a se limita la aceasta, în favoarea potenţialului Client. Fondul are posibilitatea, la libera sa discreție, la recomandarea Administratorului de Fond, să renunțe la aplicarea prevederii anterioare, care a fost stabilită în favoarea sa, dacă Promotorul face dovada unei experiențe dovedite și relevante în studii de fezabilitate pentru proiecte de eficiență energetică și/sau are o reputație recunoscută pe această piață.

Promotorul nu deţine exclusivitatea prestaţiei în raport cu Fondul, acesta din urmă fiind liber să contracteze simultan acelaşi gen de prestaţii cu terţe persoane specializate in domeniu, fără vreo formalitate și/sau procedură prealabilă şi/sau vreo notificare.

Fondul va pune gratuit la dispoziţia Promotorului informaţiile şi materialele necesare promovării obiectivelor şi principiilor de finanţare ale Fondului Român pentru Eficienţa Energiei. Pentru claritate, părțile convin că punerea la dispoziția Promotorului a oricăror informații și materiale nu transferă niciun drept de proprietate intelectuală de la Fond la Promotor.

Fondul va plăti Promotorului numai sumele prevăzute în Contractul de prestări servicii semnat cu acesta și în condițiile menționate în acesta, modelul de contract fiind publicat la adresa https://free.org.ro/promotori/. Fondul nu va acoperi şi nu poate fi făcut responsabil pentru niciun fel de cheltuieli efectuate de Promotor. **În cazul respingerii solicitării de finanţare, Fondul Român pentru Eficienţa Energiei nu are nici o obligaţie de plată faţă de Promotor.**

Prezentul Acord este valabil pe o perioadă de 3 (trei) ani de la data semnării şi poate fi prelungit doar prin semnarea unui act adiţional între părţi. Prezentul Acord poate fi denunţat unilateral de către oricare din părţi, la libera sa discreţie, în orice moment, printr-o simplă notificare scrisă trimisă celeilalte părţi cu cel puţin 30 (treizeci) de zile înainte de data la care se intenționează încetarea efectivă a Acordului.

# FONDUL ROMÂN PENTRU EFICIENŢA ENERGIEI

**Director executiv,**

Adrian GHIȚĂ**PROMOTOR,**

Data: ………………………. Data: ………………….…

# ANEXA 1 la Acordul cadru de colaborare

**PROCEDURA DE INTERMEDIERE**

În sensul prezentei proceduri, prin **Promotor** se înţelege orice persoană fizică autorizată sau juridică română, agreată de Fondul Român pentru Eficienţa Energiei să prezinte oferta cadru de finanţare a Fondului. Nu pot fi Promotori persoanele fizice autorizate sau juridice aflate în conflict de interese raportat la activitatea curentă, de exemplu funcţionari publici, angajaţi ai unor instituţii de stat sau aflate în subordinea acestora.

# CALIFICARE

* Persoanele fizice autorizate sau juridice care doresc să devină Promotori ai Fondului Român pentru Eficienţa Energiei verifică îndeplinirea cerinţelor minime de calificare (**Cerinţe minimale de calificare** **pentru activitatea de Promotor**).
* Persoanele fizice autorizate sau juridice care îndeplinesc cerinţele minime de calificare depun o scrisoare de intenţie (**Scrisoare de intenţie**) împreună cu scurta prezentare a instituţiei (**Informaţii referitoare la persoana juridică/persoana fizică autorizată**) şi CV-ul (Curriculum Vitae) persoanei/persoanelor de contact. (Precizare: în cazul unei instituţii, se va anexa şi un CV al persoanei(lor) care va(vor) efectua prestaţia şi va(vor) menţine contactul cu Fondul şi cu potenţialul Client).
* Persoanele fizice autorizate sau juridice calificate semnează un Acord de colaborare cu Fondul Român pentru Eficienţa Energiei **(Acord cadru de colaborare**), în baza căruia sunt înscrişi în lista promotorilor, publicată la adresa [http://www.free.org.ro/.](http://www.free.org.ro/) Prin semnarea Acordului cadru de colaborare, Promotorii îşi însuşesc obiectivele şi principiile de finanţare ale Fondului Român pentru Eficienţa Energiei şi se angajează să prezinte potenţialilor clienţi oferta de finanţare.

Ulterior identificării unui potenţial client agreat în principiu de Fond, Promotorul va semna cu Fondul Român pentru Eficienţa Energiei un Contract de prestări servicii încheiat în condiţii de exclusivitate privind relaţia Fondului cu respectivul client, pentru un anumit proiect sau pachet de proiecte.

# CONTRACTARE SI EXECUȚIE CONTRACT

* Pentru fiecare Client și Proiect identificat, **Promotorul verifică îndeplinirea Criteriile de eligibilitate** ale Fondului Român pentru Eficienţa Energiei:

**Criterii legate de Client**

1) Societate privată Structură mixtă (capital privat şi de stat) Municipalitate

Altele (descriere)

2) Autorizaţie de mediu Existentă În curs de obţinere

(vă rugăm să (vă rugăm să prezentaţi

prezentaţi o copie) documentele respective)

**Criterii legate de Proiect**

1) Perioada simplă de recuperare a investiţiei de maximum 4-5 ani?

Da Nu Dacă nu, cât este aceasta?

ani

2) Contribuţia financiară proprie a Clientului minim 20% din valoarea totală a investiţiei?

%

Da Nu Dacă nu, cât este aceasta?

3) Beneficiile financiare provenind din economiile de energie reprezintă cel puţin 50% din beneficiile financiare totale generate de Proiect ?

Da Nu Dacă nu, cât reprezintă acestea?

%

Sunt de preferat tehnologiile simple, aplicate în practică, incluzând, dar nelimitându-se la: arzătoare şi cazane, motoare cu turaţie variabilă, condensatoare pentru compensarea factorului de putere, compresoare, cogenerare, sisteme de răcire.

În ceea ce priveşte politica de investiţii a FREE, fondurile nu pot fi utilizate pentru a finanţa:

• Închirieri de clădiri şi echipamente;

• Achiziţionarea de terenuri şi clădiri pentru scopuri de producţie sau spatii administrative;

• Achiziţionarea de mijloace de transport care nu sunt direct legate de procesul tehnologic de producţie;

• Salarii pentru personalul împrumutatului;

• Materii prime (combustibil, etc.); şi

• Investiţii în activităţi interzise

"**Activităţi interzise**" înseamnă:

• Activităţi de minerit, exploatarea petrolului şi a gazului sau servicii legate de dezvoltarea şi sprijinirea acestor activităţi, daca aceste servicii sunt direct legate de exploatare sau dezvoltare.

• Operaţii speculative în investiţii sau comerţ.

• Producţia sau activităţile care implică munca forţată având un caracter dăunător sau de exploatare, cât şi munca copiilor.

• Producţia sau comercializarea unui produs sau a unei activităţi care este ilegală în concordanță cu legislaţia română sau convenţiile şi acordurile internaţionale.

• Producţia sau comerţul cu arme şi muniţii.

• Producţia sau comerţul cu băuturi alcoolice (exclusiv bere şi vin).

• Producţia sau comerţul cu tutun.

• Jocuri de noroc, cazinouri sau activităţi asemănătoare.

• Comerţul cu animale sălbatice sau produse derivate din acestea, aflate sub reglementarea Convenţiei privind Comerţul Internaţional cu specii pe cale de dispariţie din flora şi fauna sălbatică.

• Producţia sau comerţul cu materiale radioactive.

• Producţia sau comerţul cu fibre de azbest.

• Operaţiuni de tăiere sau cumpărarea de echipamente de tăiere ce ar putea fi utilizate în pădurile tropicale.

• Producţia sau comerţul cu produse ce conţin bifenili policlorurați (PCB).

• Producţia sau comerţul cu produse farmaceutice supuse unui regim special sau interzise.

• Producţia sau comerţul cu pesticide / erbicide supuse unui regim special sau interzise.

• Producţia sau comerţul cu substanţe ce afectează stratul de ozon şi sunt supuse unui regim special.

• Pescuitul în mediul marin utilizând plase cu o lungime mai mare de 2.5 kilometri.

Dacă este nevoie, pentru verificarea Criteriilor de eligibilitate, Promotorul se poate consulta cu Administratorul Fondului, fără să menționeze identitatea Proiectului sau a Clientului.

* În cazul în care Criteriile de eligibilitate sunt îndeplinite, Clientul sau Promotorul completeaza formularul F1 (**Formularul nr. 1**), cu numele Promotorului la “Vă rugăm să precizaţi sursa prin care aţi aflat de Fond”. Formularul F1, semnat de Client, este trimis la FREE de către Client sau de către Promotor. În cazul notificării de acceptare a Formularului nr. 1, se primeşte de la Fondul Român pentru Eficienţa Energiei solicitarea de a completa Formularul nr. 2 (Formularul nr. 2a in cazul firmelor si Formularul nr. 2b in cazul municipalitătilor).
* Promotorul completează fișierul “**Descrierea proiectului de eficienţă energetică**” (conform modelului din **Anexa A la Contractul de prestari servicii**)” și îl transmite către FREE spre aprobare, împreună cu **Contractul de prestări servicii** completat. Fișierul anterior menționat se poate regasi ulterior și în Formularul nr. 2 la capitolul “Descrierea Proiectului de Investiții”, în interiorul formularului sau ca anexă.
* FREE și Promotorul semnează **Contractul de prestări servicii**.
* Clientul transmite la FREE formularul F2a/F2b (**Formularul nr. 2**) și documentele aferente, conform listei de documente menționate în formular pentru a fi anexate. Formularul F2a se va completa pentru Clienți societăţi, iar formularul F2b se va completa pentru Clienți autorităţi ale administraţiei publice locale.

La solicitarea Clientului, Promotorul îl poate asista pe acesta la completarea Formularelor nr. 1 şi nr. 2 şi a documentaţiei aferente. Pentru serviciile de consultanţă cu privire la completarea documentelor și la furnizarea informațiilor legate de finanțare prestate pentru Client, Promotorul nu va solicita plata contravalorii.

Promotorul asistă la cerere Fondul Român pentru Eficienţa Energiei şi Clientul până la aprobarea solicitării de finanţare şi semnarea Contractului de împrumut, sau, după caz, până la respingerea solicitării de finanţare.

* În cazul semnării Contractului de împrumut dintre Fondul Român pentru Eficienţa Energiei (ca finanţator) şi Client (ca beneficiar al împrumutului), Fondul Român pentru Eficienţa Energiei va onora obligaţiile de plată către Promotor în condiţiile şi la termenele prevăzute în Contractul de prestări servicii. **În cazul respingerii solicitării de finanţare de către FREE, Fondul Român pentru Eficienţa Energiei nu are nici o obligaţie de plată faţă de Promotor.**

**Am citit şi sunt de acord cu Procedura de intermediere.**

# Promotor, Data

**Semnătura**